Vinko Megla je bil rojen v vasi Sveti Tomaž pri Ljutomeru v družini revnih kmetov. Po končani osnovni šoli njegova družina ni imela sredstev za njegovo nadaljnje izobraževanje, zato je moral Vinko pasti živino. Med služenjem vojaškega roka je v Vršacu obiskoval vojaško glasbeno šolo. Nato je našel delo v Zagrebu pri tapetarju Vovku. Čez nekaj časa je pustil delo pri Vovku in se šel učit za krojača. V Zagrebu je kmalu prišel v stik z delavskim gibanjem in leta 1938 postal član SKOJ-a. Kot vajenec je Vinko bil vodja uspešne stavke v poklicni šoli, ko je na delo vrnil profesorja, ki je bil odpuščen, ker je bil komunist. Bil je aktiven v odboru, ki nadziral sindikalne pogoje za delo vajencev. Kmalu je postal član Mestnega odbora komunistične mladinske lige. Član Komunistične partije Jugoslavije je postal leta 1940. Kmalu zatem je bil aretiran, vendar je bil izbruhu aprilske vojne izpuščen.